钦定古今图书集成/明伦汇编/官常典/第744卷 > 李中正 靳谦书
## 钦定古今图书集成/明伦汇编/官常典/第744卷 > 李中正 靳谦书

按《明外史忠义传》：“中正，卢氏人。万历末，举会试，以天
启二年赴廷对，授承天府推官，迁兵部主事。崇祯初，
谢病归。六年，群盗大乱河北，其冬，乘冰渡河，遂由渑
池犯卢氏。中州承平久，不设备，骤闻贼至，吏民皇駴，
知县金会嘉弃城遁。十二月初，贼入城中，正勒家众
及里中壮士奋击贼众寡不敌，力战死。贼纵掠城中”，
执举人靳谦书，使跪；不屈，大骂而死。